กหดหกดหกดหกดประกาศผู้อำนวยการทางหลวงพิเศษเรื่อง ห้ามใช้ยานพาหนะโดยที่ยานพาหนะนั้นมีน้ำหนักน้ำหนักบรรทุก หรือน้ำหนักลงเพลาเกินกว่าที่ได้กำหนดหรือโดยที่ยานพาหนะนั้นอาจทำให้ทางหลวงเสียหายเดินบนทางหลวงพิเศษ เนื่องจากมีความจำเป็นต้องแก้ไขปัญหาวิกฤตด้านการขนส่งเพื่อบรรเทาความเสียหายที่เกิดขึ้นกับเศรษฐกิจของประเทศก่อนมีการประกาศบังคับใช้ข้อกำหนดที่ทำให้ประชาชนได้รับประโยชน์สูงสุดและเหมาะสมกับสภาพทางหลวงในการกำหนดห้ามใช้ยานพาหนะโดยที่ยานพาหนะนั้นมีน้ำหนักน้ำหนักบรรทุกหรือน้ำหนักลงเพลาเกินกว่าที่ได้กำหนด หรือโดยที่ยานพาหนะนั้นอาจทำให้ทางหลวงเสียหายเดินบนทางหลวงพิเศษ ซึ่งจะประกาศให้มีผลบังคับใช้ในวันที่ ๑ มกราคม ๒๕๔๗ ต่อไปอาศัยอำนาจตามความในมาตรา๖๑ แห่งพระราชบัญญัติทางหลวง พ.ศ.๒๕๓๕ ผู้อำนวยการทางหลวงพิเศษ โดยอนุมัติอธิบดีกรมทางหลวงจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศผู้อำนวยการทางหลวงพิเศษเรื่อง ห้ามใช้ยานพาหนะโดยที่ยานพาหนะนั้นมีน้ำหนัก น้ำหนักบรรทุกหรือน้ำหนักลงเพลาเกินกว่าที่ได้กำหนดหรือโดยที่ยานพาหนะนั้นอาจทำให้ทางหลวงเสียหาย เดินบนทางหลวงพิเศษข้อ๒ ให้นำความในข้อ ๓ ตามประกาศของผู้อำนวยการทางหลวงพิเศษฉบับนี้มาใช้บังคับแทนความในข้อ๔ ข้อ ๙ และข้อ ๑๐ ตามประกาศผู้อำนวยการทางหลวงพิเศษผู้อำนวยการทางหลวงแผ่นดินและผู้อำนวยการทางหลวงสัมปทาน เรื่องห้ามใช้ยานพาหนะโดยที่ยานพาหนะนั้นมีน้ำหนักน้ำหนักบรรทุกหรือน้ำหนักลงเพลาเกินกว่าที่ได้กำหนด เดินบนทางหลวงพิเศษทางหลวงแผ่นดิน และทางหลวงสัมปทาน ฉบับลงวันที่ ๑ กันยายน พ.ศ. ๒๕๓๕เฉพาะที่มีผลใช้บังคับบนทางหลวงพิเศษและให้จำกัดระยะเวลาให้มีผลใช้บังคับแทนเท่าที่กำหนดไว้ในข้อ ๖ตามประกาศของผู้อำนวยการทางหลวงพิเศษฉบับนี้ข้อ๓ ห้ามใช้ยานพาหนะที่มีน้ำหนัก น้ำหนักบรรทุกหรือน้ำหนักลงเพลาเกินกว่าที่ได้กำหนดหรือโดยที่ยานพาหนะนั้นอาจทำให้ทางหลวงเสียหายตามข้อกำหนด ดังต่อไปนี้เดินบนทางหลวงพิเศษ(๑) ยานพาหนะที่มี ๓ เพลา ๖ ล้อ ชนิดเพลาที่ ๒ และที่๓ เป็นเพลาคู่ (TANDEM AXLE) ใช้ยางคู่ (รถบรรทุกสิบล้อ) ต้องมีน้ำหนักยานพาหนะรวมน้ำหนักบรรทุกไม่เกิน๒๖,๐๐๐ กิโลกรัม(๒) ยานพาหนะชนิดรถลากจูงและรถกึ่งพ่วง (SEMI TRAILER) (ก) ตัวรถลากจูงชนิดที่มี ๓ เพลา ๖ ล้อ เพลาที่ ๒และที่ ๓ เป็นเพลาคู่ (TANDEM AXLE) ใช้ยางคู่ (รถบรรทุกสิบล้อ) ต้องมีน้ำหนักยานพาหนะรวมน้ำหนักบรรทุกไม่เกิน๒๖,๐๐๐ กิโลกรัม(ข) ตัวรถกึ่งพ่วงต้องมีน้ำหนักลงเพลาดังนี้๑. ชนิดเพลาเดี่ยว ใช้ยางเดี่ยวน้ำหนักลงเพลาไม่เกิน ๗,๐๐๐ กิโลกรัม๒.ชนิดเพลาเดี่ยว ใช้ยางคู่ หรือยางเกินกว่าคู่น้ำหนักลงเพลาไม่เกิน ๑๐,๕๐๐ กิโลกรัม๓. ชนิดเพลาคู่ (TANDEM AXLE) ใช้ยางเดี่ยว น้ำหนักลงเพลาไม่เกินเพลาละ ๖,๑๐๐กิโลกรัม หรือใช้ยางคู่หรือยางเกินกว่าคู่ น้ำหนักลงเพลาไม่เกินเพลาละ ๙,๕๐๐ กิโลกรัม๔. ชนิด ๓ เพลาติดกันใช้ยางคู่หรือยางเกินกว่าคู่ น้ำหนักลงเพลาไม่เกินเพลาละ ๗,๕๐๐กิโลกรัม ระยะห่างระหว่างกึ่งกลางเพลาสุดท้ายของรถลากจูงถึงกึ่งกลางเพลาแรกของรถกึ่งพ่วงต้องไม่น้อยกว่า๗.๐๐ เมตร(ค) ยานพาหนะชนิดรถรถลากจูงและรถกึ่งพ่วง (SEMI TRAILER) ต้องประกอบด้วยรถลากจูง ๑ คัน และตัวรถกึ่งพ่วง ๑ คันเท่านั้น ห้ามมิให้พ่วงยานพาหนะหรือสิ่งอื่นใดเพิ่มเติม(๓) ยานพาหนะชนิดรถลากจูงและรถพ่วง (FULLTRAILER)(ก) ตัวรถลากจูงชนิดที่มี๓ เพลา ๖ ล้อ เพลาที่ ๒ และที่ ๓ เป็นเพลาคู่ (TANDEM AXLE) ใช้ยางคู่(รถบรรทุกสิบล้อ) ต้องมีน้ำหนักยานพาหนะรวมน้ำหนักบรรทุกไม่เกิน๒๖,๐๐๐ กิโลกรัม(ข) ตัวรถพ่วงต้องมีน้ำหนักลงเพลาดังนี้๑. ชนิดเพลาเดี่ยว ใช้ยางเดี่ยว น้ำหนักลงเพลาไม่เกิน๗,๐๐๐ กิโลกรัม๒. ชนิดเพลาเดี่ยว ใช้ยางคู่หรือยางเกินกว่าคู่ น้ำหนักลงเพลาไม่เกิน ๑๐,๕๐๐ กิโลกรัม๓. ชนิดเพลาคู่ (TANDEM AXLE) ใช้ยางคู่หรือยางเกินกว่าคู่น้ำหนักลงเพลาไม่เกินเพลาละ ๙,๕๐๐ กิโลกรัม ระยะห่างระหว่างกึ่งกลางเพลาหน้าถึงกึ่งกลางเพลาหลังต้องไม่น้อยกว่า๔.๓๐ เมตร(ค) ยานพาหนะชนิดรถลากจูงและรถพ่วง (FULLTRAILER) ต้องประกอบด้วยรถลากจูง ๑ คัน และตัวรถพ่วง ๑ คัน เท่านั้นห้ามมิให้พ่วงยานพาหนะหรือสิ่งอื่นใดเพิ่มเติมข้อ๔ ประกาศของผู้อำนวยการทางหลวงพิเศษฉบับนี้ไม่ใช้บังคับบนสะพานหรือถนนที่ติดตั้งป้ายบังคับจำกัดน้ำหนัก กำหนดไว้โดยเฉพาะเป็นอย่างอื่น และบนทางหลวงพิเศษหมายเลข ๗สายกรุงเทพมหานคร บ้านฉาง ตอนกรุงเทพมหานคร ทางแยกต่างระดับบางพระ ระหว่าง กม. ๐+๐๐๐ - กม. ๗๘+๘๗๒ รวมทางแยกไปบรรจบทางหลวงหมายเลข ๓๔ ระหว่าง กม.๐+๐๐๐ -กม. ๒+๘๘๐ รวมทั้งทางหลวงพิเศษหมายเลข ๙ สายถนนวงแหวนรอบนอกกรุงเทพมหานครด้านตะวันออก ตอนบางปะอิน บางพลี ระหว่าง กม. ๑+๐๐๐ - กม. ๖๕+๓๒๕ข้อ๕ บรรดา บทกฎหมาย กฎ ประกาศ และคำสั่งอื่นใดซึ่งขัดหรือแย้งกับประกาศของผู้อำนวยการทางหลวงพิเศษฉบับนี้ ให้ใช้ประกาศของผู้อำนวยการทางหลวงพิเศษฉบับนี้แทนข้อ ๖ประกาศของผู้อำนวยทางหลวงพิเศษฉบับนี้ให้มีกำหนดเวลาใช้บังคับตั้งแต่วันถัดจากวันประกาศในราชกิจจานุเบกษา ถึงวันที่ ๓๑ธันวาคม ๒๕๔๖ประกาศ ณ วันที่ ๒๘ มกราคม พ.ศ. ๒๕๔๖เทิดศักดิ์ เศรษฐมานพอธิบดีกรมทางหลวงในฐานะผู้อำนวยการทางหลวงพิเศษ[รก.๒๕๔๖/พ๑๓ง/๑๖/๓๑ มกราคม ๒๕๔๖]พชร สุขสุเมฆอรดา เชาวน์วโรดม๒๘/๐๔/๒๕๔๖จัดทำ